CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT ALGER 2 (ALGER).CURS 2013-14 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2586)
  + [Valencià](/va/acuerdo/2586)






Selector de idioma

Leer

* [Español](/es/acuerdo/2586)
* [Valencià](/va/acuerdo/2586)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT ALGER 2 (ALGER).CURS 2013-14[Butlletí Oficial Universitat d'Alacant](/ca/Publicacion)
=======================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT ALGER 2 (ALGER).CURS 2013-14

Data d'aprovació
:   15/10/2013

Data de publicació
:   17/10/2013

Òrgan competent
:   Facultat de Filosofia i Lletres

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2586.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2586)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2586)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT ALGER 2 (ALGER).CURS 2013-14&url=https://www.boua.ua.es/va/acuerdo/2586)

**Títol:** CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT ALGER 2 (ALGER).CURS 2013-14

**Secció:** CONVOCATÒRIES I CONCURSOS

**Òrgan:** Facultat de Filosofia i Lletres

**Data d'aprovació:** dimarts, 15 d'octubre de 2013

CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT ALGER 2 (ALGER). CURS 2013-14

 BASES DE LA CONVOCATÒRIA

1. Objecte

Mitjançant aquest Programa els/les estudiants de Llicenciatura en Filologia Àrab i Traducció i Interpretació i del Grau en Estudis Àrabs i Islàmics i Traducció i Interpretació de la Facultat de Filosofia i Lletres poden realitzar una part dels seus estudis a la Universitat d'Alger 2 amb la qual la Facultat ha subscrit un acord d'intercanvi d'estudiants. Aquest intercanvi es realitzarà amb l'objectiu de reconeixement acadèmic i d'aprofitament, així com d'adequació al seu perfil curricular.

Aquest programa de mobilitat està previst exclusivament per a realitzar estudis de llicenciatura o grau.

Tot allò que aquestes bases de la convocatòria no regulen es regirà per la Normativa General de Mobilitat de la Universitat d'Alacant.

2. Requisits

Matrícula. Els/les estudiants han d'estar degudament matriculats en qualsevol de les titulacions de la Facultat de Filosofia i Lletres de la UA següents: Llicenciatura en Filologia Àrab, Llicenciatura en Traducció i Interpretació, Grau en Estudis Àrabs i Islàmics o Grau en Traducció i Interpretació.

Crèdits. En el moment de la inscripció en el Programa, els i les estudiants han de tenir superats un mínim de 60 crèdits (en la convocatòria C4 del curs 2012-13).

Idiomes. L'estudiant ha de tenir superada alguna de les assignatures següents: Llengua àrab II de la Llicenciatura en Filologia Àrab, Llengua Àrab: intermedi I del Grau en Estudis Àrabs i Islàmics, Llengua C (III): Àrab o Llengua D (III): Àrab de la Llicenciatura en Traducció i Interpretació, o Llengua D(III): Àrab del Grau en Traducció i Interpretació.

No haver participat en aquest programa propi anteriorment. Tindran preferència els/les estudiants que no hagen participat en cap programa de mobilitat anteriorment.

3. Durada i nombre de places

Les places es concediran per a realitzar un intercanvi en la Universitat d'Alger 2 durant el 2n semestre del curs acadèmic 2013-2014. Les dates d'intercanvi dependran del calendari acadèmic de la universitat de destinació.

El nombre de places que s'oferta per a aquesta convocatòria és de DOS.

4. Marc legal i pressupostari

La dotació màxima per a aquesta convocatòria és de 4.000€ i es troba consignada en el Capítol corresponent de crèdits del pressupost de la Facultat de Filosofia i Lletres. El pagament d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

5. Dotació

L’import de cada ajuda serà de 2000 €.

6. Presentació de sol licituds

Les instàncies estan disponibles en la pàgina web de la Facultat de Filosofia i Lletres:

<http://lletres.ua.es/va/movilidad/programes-propis-de-mobilitat-de-la-facultat-de-filosofia-i-lletres.html>

i podran presentar-se personalment en l’oficina de mobilitat de la Facultat de Filosofia i Lletres o enviar-se a la següent adreça de correu electrònic: [caiibrgey.zplqasv@rp.qp](mailto:xfdawzunl.nqychfi@bm.vh)

en el termini de 10 dies hàbils, a partir del següent al de la publicació de la present convocatòria en el Butlletí Oficial de la Universitat d’Alacant (BOUA).

A la instància s’adjuntarà fotocòpia del DNI del sol·licitant. Les/els sol·licitants que no posseïsquen nacionalitat espanyola adjuntaran fotocòpia del NIE, o si no disposen d’aquest últim, fotocòpia del passaport.

7. Selecció dels/les candidats/es

Només podran ser considerats aquells mèrits obtinguts o computats fins a la data que finalitze el termini de presentació de sol licituds.

La selecció es resoldrà d'acord amb la valoració dels mèrits acreditats per les candidates o candidats atenent el següent barem:

a) Expedient de l’ estudiant (nota mitjana)

Les places es distribuiran per ordre de puntuació total, no adjudicant més places que les oferides. En cas que diversos/es estudiants obtinguen la mateixa puntuació i calga seleccionar entre ells/es, tindrà prioritat l’estudiant amb major nombre de crèdits superats en assignatures de llengua àrab i traducció àrab.

8. Renúncia i penalització

La renúncia s'ha de notificar per escrit al Vicedeganat de Mobilitat de la Facultat de Filosofia i Lletres. Aquestes únicament seran ateses i no penalitzaran mentre no perjudiquen el procés selectiu, és a dir, mentre siguen presentades en el termini establit en la Resolució Provisional.

Si les renúncies són presentades fora d'aquest termini, l'estudiant serà penalitzat en el següent curs en el qual sol·licite l'intercanvi, donant preferència a la resta d'estudiants.

Si un estudiant que ha obtingut plaça, no s'incorpora a l'intercanvi i no ha presentat renúncia, serà penalitzat quedant exclòs de la possibilitat de participar en el programa en el següent curs en el qual sol·licite l'intercanvi.

9. Reconeixement acadèmic i aprofitament

L'estudiant rebrà ple reconeixement acadèmic dels seus estudis realitzats en el centre d'acolliment (sempre que estiguen recollits en l'Acord d'Aprenentatge) com a part plenament reconeguda del seu títol o diploma en la UA.

Per això, cada estudiant haurà d'estar proveït d'un Acord d'Aprenentatge amb anterioritat a l'inici del període de mobilitat. L'Acord d'Aprenentatge acceptat (signat i segellat) per les tres parts implicades (Coordinador de Centre o, si escau, Coordinador d'Estudis de la UA, Coordinador de la institució d'acollida, i estudiant), tindrà caràcter oficial de contracte vinculant per als signants.

Qualsevol revisió de l'Acord d'Aprenentatge que es considere necessària a l'arribada de l’estudiant a la institució d'acolliment haurà de concretar-se i formalitzar-se en el termini d'un mes a partir de la seua arribada. Qualsevol modificació posterior de l'Acord d'Aprenentatge que resulte necessària haurà de ser acceptada formalment per les tres parts i aplicar-se immediatament.

El reconeixement de la mobilitat realitzada per l’estudiant en la institució d'acolliment únicament podrà ser denegat si l’estudiant no arriba al nivell acadèmic requerit per la institució d'acolliment o bé si incompleix les condicions relatives al reconeixement acordades per les institucions participants .

Així mateix, si un/a estudiant es nega a complir les exigències del seu programa d'estudis en l'estranger, se li podrà exigir el reemborsament, total o parcial, de la beca individual.

10. Taxes Acadèmiques

No hauran de pagar-se taxes universitàries (en concepte de matrícula, inscripció, exàmens, ús de laboratoris i biblioteques, etc.) en la Institució d'Acolliment durant el curs acadèmic en el qual es produeix la mobilitat. No obstant això, la institució pot demanar que es paguen taxes reduïdes per a cobrir les despeses del segur, l'afiliació a sindicats d'estudiants i la utilització de materials diversos, com ara fotocòpies, productes de laboratori, etc., Sobre les mateixes bases que els estudiants d'aquesta institució.

Els estudiants de la UA seguiran abonant les taxes acadèmiques normals de la seua matrícula UA durant el període de l’intercanvi.

11. Obligacions de l'Alumne

a) No acceptar cap altre ingrés incompatible amb la percepció de les dotacions de les ajudes.

b) Matricular-se en la Universitat d'Alacant durant el curs acadèmic que desenvolupe la seua estada en la universitat d'acolliment.

c) Cursar el període d'estudis establit al centre per al qual va ser seleccionat i complir amb aprofitament les diferents etapes del procés de formació amb la dedicació requerida, en particular, assistir a totes les activitats lectives així com presentar-se a les proves i exàmens que corresponguen a la programació acadèmica de l'estada concedida i superar, com a mínim el cinquanta per cent dels crèdits mínims de matrícula necessaris per a l'obtenció de la mobilitat.

d) Mantenir contacte i estar localitzable pel Coordinador, que podrà posar-se en contacte amb l'estudiant en qualsevol moment de l'intercanvi, a través del correu electrònic de la Universitat d'Alacant.

e) Comunicar immediatament al seu Coordinador tot canvi de la sol licitud inicial (renúncia, calendari, pla d'estudis, etc.).

f) Tenir uns coneixements de l'idioma suficients per a integrar-se en la universitat de destinació. La Universitat d'Alacant no es fa responsable de les mancances, en aquest sentit, per part de l'alumne i de les conseqüències que d’això es puguen derivar, com ara la no acceptació de l'alumne per part de la institució de destinació.

g) Responsabilitzar-se de procurar la cobertura del segur a efectes de malaltia comuna, accident i repatriació.

h) Responsabilitzar-se de la recerca i localització d'allotjament i dels tràmits seguits per a la inscripció en la universitat d'acolliment.

i) Acceptar totes les condicions del Programa d'Intercanvi.

Alacant, 15 d’octubre de 2013

Jorge Olcina Cantos

Degà de la Facultat de Filosofia i Lletres





[Carretera Sant Vicent del Raspeig s/n  
03509 Sant Vicent del Raspeig - Alacant  
 Tel. 85 905 6908 - Fax 81 344 5759](https://www.google.es/maps/@83.376232,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12123&trk=tyah&trkInfo=tarId%9Y0937240688596%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)